സ്മാര്ട്ട്ഫോണ് വാങ്ങാനായി 26 കാരിയായ ഭാര്യയെ മദ്ധ്യവയസ്കന് വിറ്റ കൗമാരക്കാരന് അറസ്റ്റില് ഒഡിഷ : ഭാര്യയെ മദ്ധ്യവയസ്കന് വിറ്റകേസില് പ്രായപൂര്ത്തിയാവാത്ത ഭര്ത്താവ് അറസ്റ്റില്.സ്മാര്ട്ട് ഫോണ് വാങ്ങാന് പണം കണ്ടെത്തുന്നതിനാണ് 26 കാരിയായ ഭാര്യയെ പതിനേഴുകാരനായ ഭര്ത്താവ് 55 കാരന് വിറ്റത്. 1.8 ലക്ഷം രൂപയ്ക്കാണ് കൗമാരക്കാരന് ഭാര്യയെ വിറ്റത്. ഒഡിഷ സ്വദേശിയായ കൗമാരക്കാന് രാജസ്ഥാന് സ്വദേശിക്കാണ് ഭാര്യയെ വിറ്റത്. ജൂലൈയിലായിരുന്നു 17കാരന്റെയും യുവതിയുടെയും വിവാഹം.വിവാഹം കഴിഞ്ഞ് ഒരു മാസത്തിനുള്ളില് തന്നെ കൗമാരക്കാരന് ഭാര്യയുമൊത്ത് രാജസ്ഥാനില് ജോലിക്ക് പോയി. ഇവിടെ വെച്ച് യുവതിയെ കണ്ട് ഇഷ്ടപ്പെട്ട മധ്യവയസ്കന് യുവതിയെ വിലപേശി വാങ്ങി. യുവതിയെ വാങ്ങിയ 55കാരനായ രാജസ്ഥാന് സ്വദേശി ഇവരെ തന്റെ നാട്ടിലേക്ക് കൊണ്ടുപോവുകയും ചെയ്തു. ഭാര്യയെ വിറ്റശേഷം കൗമാരക്കാരന് തിരിച്ച് സ്വന്തം നാട്ടിലെത്തി. ഭാര്യ എവിടെയെന്ന് വീട്ടുകാര് ചോദിച്ചപ്പോള് തന്നെ ഉപേക്ഷിച്ച് പോയെന്നായിരുന്നു മറുപടി. ഇത് വിശ്വാസം വരാതായതോടെ യുവതിയുടെ ബന്ധുക്കള് പോലീസില് പരാതി നല്കി. കൗമാരക്കാരനെ ചോദ്യം ചെയ്തെങ്കിലും കുറ്റം നിഷേധിച്ചു.തുടര്ന്ന് പോലീസ് കോള് റെക്കോര്ഡുകള് പരിശോധിച്ചതോടെയാണ് സത്യം പുറത്തായത്. തുടര്ന്ന് രാജസ്ഥാനിലെ ഗ്രാമത്തില്നിന്ന് യുവതിയെ രക്ഷപ്പെടുത്തുന്നതിനായി പോലീസ് സംഭവ സ്ഥലത്തേക്ക് എത്തി . എന്നാല് ഗ്രാമവാസികള് പോലീസിനെ തടഞ്ഞു. യുവതിയെ പണം നല്കി 55കാരന് വാങ്ങിയതാണെന്ന് പറഞ്ഞ് ഗ്രാമവാസികള് തടയുകയായിരുന്നു. ഏറെ കഷ്ടപ്പെട്ടാണ് പോലീസ് ഇവിടെ നിന്നും യുവതി രക്ഷപെടുത്തിയത്. 17കാരനെ ജുവൈനല് കോടതിയില് ഹാജരാക്കിയ ശേഷം കറക്ഷനല് ഹോമിലേക്ക് മാറ്റി.